Matt.20.28 sicut filius hominis non venit ministrari sed ministrare, et dare animam suam, redemtionem pro multis. Vos autem quaeritis de pusillo crescere, et de maiore minores esse. Intrantes autem, et rogati ad coenam, nolite recumbere in locis eminentioribus, ne forte clarior te superveniat, et accedentes qui ad coenam vocavit te, dicat tibi: Adhuc deorsum accede: et confundaris. Si autem recubueris in loco inferiori, et supervenerit humilior te, dicit tibi qui te ad coenam vocavit: Accede adhuc superius: et erit tibi utilius.